

**GRADSKO VIJEĆE**

KLASA: 340-01/16-01/01

URBROJ: 2186/18-02/1-16-1

LUDBREG, 26. kolovoza 2016. god**.**  PRIJEDLOG

Na temelju članka 107. stavka 3. i članka 109. stavka 1. i 2. Zakona o cestama («Narodne novine», br. 84/11., 22/13., 54/13., 148/13. i 92/14.) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst), Gradsko vijeće Grada Ludbrega na 25. sjednici održanoj 26. kolovoza 2016. g., donosi

**Odluku o izmjenama i dopunama**

**Odluke o nerazvrstanim cestama**

Članak 1.

U Odluci o nerazvrstanim cestama („Službeni vjesnik Varaždinske županije“, br. 13/2012.), članak 6. mijenja se i glasi:

„Za potrebe upravljanja nerazvrstanim cestama i njihovog održavanja ustrojiti će i voditi jedinstvena baza podataka o nerazvrstanim cestama.

Baza podataka iz stavka 1. ovog članka voditi će se kao „Popis nerazvrstanih cesta na području Grada Ludbrega“, koji predstavlja dodatak ove Odluke i čini njegov sastavni dio, a donosi ga gradonačelnik Grada Ludbrega.

Nerazvrstane ceste iz Popisa mogu se kategorizirati prema kriterijima koji će biti određeni u Popisu.“

Članak 2.

Ova Odluka stupa na snagu prvog dana od dana objave u »Službenom vjesniku Varaždinske županije«.

Predsjednica

Gradskog vijeća

Renata Potočnik

**OBRAZLOŽENJE**

**Odluke o izmjenama i dopunama**

**Odluke o nerazvrstanim cestama**

Ovaj prijedlog Odluke o izmjenama i dopunama Odluke o nerazvrstanim cestama sačinjen je jedino iz razloga terminološkog usklađivanja odredbe članka 6. Odluke u kojoj se propisuje ustrojavanje i vođenje jedinstvene baze podataka o nerazvrstanim cestama. Temeljem ove odredbe, gradonačelnika Grada Ludbrega donio je 2013. g. „Popis nerazvrstanih cesta na području Grada Ludbrega“ („Službeni vjesnik Varaždinske županije“ br. 78/2013.) koji sadržava propisanu bazu podataka o nerazvrstanim cestama.

Međutim, Pravilnik o provedbi Mjere 07 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020. (NN br. 71/2016.), objavljen 03.08.2016., a stupio na snagu 11.08.2016., temeljem kojega se, između ostaloga, sufinancira ulaganje u građenje nerazvrstanih cesta, sadrži izričitu odredbu u članku 16. stavku 4. o vođenju podataka o nerazvrstanim cestama koja glasi: „*Nerazvrstana cesta i osnovni podaci o nerazvrstanoj cesti (naziv, dužina, katastarske čestice) trebaju biti sastavni dio Odluke o nerazvrstanim cestama/ Jedinstvene baze podataka o nerazvrstanim cestama grada ili općine u trenutku podnošenja Zahtjeva za potporu ili najkasnije do dana podnošenja posljednjeg Zahtjeva za isplatu, a sukladno Zakonu o cestama (»Narodne novine«, br. 84/11, 22/13, 54/13, 148/13 i 92/14)*.“

Stoga se ovim izmjenama i dopunama članka 6. Odluke o nerazvrstanim cestama, jasno određuje da „Popis nerazvrstanih cesta na području Grada Ludbrega“ predstavlja dodatak Odluke i čini njegov sastavni dio, tako da se samo u formalnom smislu ova odredba usklađuje s odredbom iz Pravilnika, pa predlažemo Gradskom vijeću usvajanje ove Odluke.